als_Latn dik_Latn sag_Latn
Për herë të parë Kosovo Young Coders janë duke konkurruar në "Festivalin e Kodit" e cila është pjesë e Young Rewired State (YRS), një rrjet i pavarur global i të rinjve nën moshën 18 vjeçare të cilët kanë aftësi programuese. Duke filluar nga data 29 Korrik deri më 3 Gusht, 10 fëmijë të moshës 9-15 vjeç nga Kosova, do të konkurrojnë me bashkëmoshatarët e tyre rreth e rrotull globit. Projekti "Young Coders", i cili përfaqëson Kosovën për herë të parë në këtë konkurs, u iniciua nga Shoqata Kosovare e Teknologjisë së Informacionit dhe Komunikimit (STIKK), në bashkëpunim me Qendrën e Inovacionit të Kosovës (ICK). Një ngjarje e tillë, sidomos në Kosovë ka nevojë për vëmendje të madhe në mënyrë që në të ardhmen ky projekt të zhvillohet edhe më tutje, dhe mënyra më e mirë për të bërë këtë është duke e ndarë këtë lajm nëpërmjet mediave. Shumë media të njohura ndërkombëtare dhe lokale kanë ndarë lajmin se Kosova tani është pjesë e "Festivalit të Kodit".
Mediat në vazhdim kanë mbuluar projektin "Young Coders Kosovo".
The Guardian Young Rewired State Innovation Centre Kosovo Prishtina Magazine Kosovari Media Kosovalive360
als_Latn als_Latn eng_Latn